ການກວດ CT scan ແຕ່ຫົວທີ ສາມາດຫລຸດຜ່ອນ ອັດຕາການຕາຍໄດ້ (ເບິ່ງວີດີໂອລາວ/ອັງກິດ)
ການຄົ້ນຄວ້າສະແດງໃຫ້ເຫັນວ່າ ການກວດຫາໂຣກມະເຮັງ ໂດຍການ​ໃຊ້ເຄື່ອງສ່ອງ​ອ້ອມ​ໂຕ ​ຫລື CT scans ຕັ້ງແຕ່ຫົວທີ ສາມາດຫລຸດຜ່ອນການຕາຍໄດ້ 20%.
ການສຶກສາຄົ້ນຄວ້າຂອງສະຫະລັດບັ້ນນຶ່ງ ກ່ຽວກັບພວກຄົນທີ່ຍັງສູບຢາ ແລະເຄີຍສູບຢາ ມາກ່ອນ ໄດ້ສະແດງໃຫ້ເຫັນວ່າ ການກວດຫາໂຣກມະເຮັງໂດຍການໃຊ້ເຄື່ອງສ່ອງອ້ອມໂຕ ແລະເບິ່ງທາງຄອມພິວເຕີ ຫລືທີ່ເອີ້ນວ່າ CT scans ຕັ້ງແຕ່ຫົວທີນັ້ນ ຊ່ວຍຫລຸດຜ່ອນອັດ ຕາການຕາຍຍ້ອນໂຣກມະເຮັງປອດ ໄດ້ 20 ເປີເຊັນ ການຄົ້ນພົບດັ່ງກ່າວ ແມ່ນສໍາຄັນ ຫລາຍ ເພາະວ່າໂຣກມະເຮັງປອດເປັນພະຍາດທີ່ຮ້າຍແຮງ ຊຶ່ງກວດພົບຍາກ ແລະໃນທັນທີ ທີ່ມີການກວດພົບແລະວິນິດໄສໄດ້ ມັນກໍຊ້າໄປແລ້ວແລະອັດຕາການຕາຍກໍແມ່ນສູງຫລາຍ ວັນນະສອນມີລາຍລະອຽດກ່ຽວກັບເລື່ອງນີ້ ນາງແອນເຈີລາ ທາວໂຣ (Angela Tauro) ໄດ້ໄປເຮັດ ຊີທີ ສະແກນ ຫລື ແຄັຕ ສະ ແກນ (CT Scan) ເພື່ອກວດເບິ່ງປອດຂອງນາງ ທີ່ໂຮງໝໍຂອງມະຫາວິທະຍາໄລ ເຢລ (Yale) ແລະຜົນກໍຄື ນາຍແພດໄດ້ຜ່າຕັດເອົາເນື້ອງອກທີ່ມີເຊື້ອມະເຮັງອອກຈາກປອດ ເບື້ອງນຶ່ງຂອງນາງ ນາງກ່າວວ່າ: ແຕ່ປີ 2002 ຫາ 2004, ມີພວກສູບຢາຢູ່ໃນໄວກາງຄົນຫລາຍກວ່າ 53,000 ຄົນ ທີ່ ຕິດນິໄສສູບຢາມື້ລະຊອງ ມາເປັນເວລາ 30 ປີ ຫລືດົນກວ່ານັ້ນ ໄດ້ເຂົ້າຮ່ວມໃນການ ທົດລອງກວດປອດແຫ່ງຊາດ ຜູ້ທີ່ເຄີຍສູບຢາມາກ່ອນ ແລະເຊົາແລ້ວ ກໍສາມາດເຂົ້າ ຮ່ວມໄດ້ເຊ່ນກັນ ຖ້າຫາກເຂົາເຈົ້າເຊົາສູບຢາມາໄດ້ບໍ່ເກີນ 15 ປີ ກຸ່ມນຶ່ງໄດ້ໄປກວດໂດຍໃຊ້ວິທີ CT scan ປີນຶ່ງ 3 ເທື່ອ ສ່ວນອີກກຸ່ມນຶ່ງ ແມ່ນສ່ອງ ໄຟຟ້າ ຫລື X-rays ໜ້າເອິກແບບທໍາມະດາ ພວກນັກຄົ້ນຄວ້າພົບວ່າ ການສ່ອງໄຟຟ້າແບບທຳມະດາ ຫລື X-rays ນັ້ນ ບໍ່ສາມາດ ພົບເຫັນຮ່ອງຮອບທີ່ບອກເຕືອນແຕ່ຫົວທີ ກ່ຽວກັບໂຣກມະເຮັງປອດ ແຕ່ວ່າການສ່ອງ ໄຟຟ້າໂດຍໃຊ້ຄອມພີວເຕີກວດເບິ່ງ ທີ່ເອີ້ນກັນວ່າ ການກວດ CT scan ທີ່ໝູນອ້ອມ ໂຕນັ້ນ ຊ່ວຍໃຫ້ທ່ານໝໍໄດ້ເຫັນຮູບພາບທີ່ລະອຽດຫລາຍກວ່າ ດຣ ຄຣິສຕິນ ເບີກ (Dr Christine Berg) ແຫ່ງສະຖາບັນໂຣກມະເຮັງ ແຫ່ງຊາດຂອງສະຫະລັດ ຊຶ່ງເປັນຜູ້ ອໍານວຍການຄົນນຶ່ງຂອງໂຄງການຄົ້ນ ຄ້ວາກວດກາຫາມະເຮັງປອດນີ້ ເວົ້າວ່າ: ອັດຕາການມີຊີວິດຢູ່ລອດຍ້ອນເປັນໂຣກມະເຮັງປອດແມ່ນຕໍ່າ ໃນໝູ່ຜູ້ຄົນທີ່ຖືກວິນິດໄສວ່າ ເປັນພະຍາດນີ້ ບໍ່ຮອດ 15% ມີຊີວິດຍືນຕໍ່ໄປໄດ້ ບໍ່ເກີນ 5 ປີ ແຕ່ ດຣ ຄຣິສຕິນ ເບີກ ເວົ້າວ່າ ການກວດຫາໂຣກມະເຮັງໂດຍໃຊ້ການສ່ອງໄຟຟ້າແບບ CT scans ໃນລະດັບລັງ ສີຕໍ່າ ແມ່ນສາມາດປັບປຸງໂອກາດໄດ້ຢ່າງຫລວງຫລາຍ ທ່ານນາງອະທິບາຍເພີ້ມເຕີມວ່າ: ຜົນຂອງການສຶກສາຄົ້ນຄວ້າສະແດງວ່າ ອັດຕາການຕາຍຍ້ອນມະເຮັງປອດ ໄດ້ຫລຸດລົງ 20% ໃນຈໍານວນພວກໄດ້ຮັບການກວດ ໂດຍໃຊ້ການສ່ອງໄຟຟ້າ CT scans ເມື່ອທຽບ ໃສ່ພວກທີ່ໄດ້ຮັບການກວດ ໂດຍການສ່ອງໄຟຟ້າ ແບບທໍາມະດາ ຫລື X-rays ນັ້ນ ຍັງມີຈຸດອ່ອນໃນການກວດທີ່ໃຊ້ CT scan ນັ້ນຢູ່ ມີຫລາຍກວ່າ 1 ສ່ວນ 5 ຂອງຜົນ ການກວດ CT scan ທີ່ບອກວ່າ ເປັນມະໂຣກເຮັງ ທັ້ງໆທີ່ຜູ້ກວດບໍ່ໄດ້ເປັນ ຢູ່ໃນສະຫະລັດ ບໍລິສັດປະກັນໄພສຸຂະພາບມັກຈະບໍ່ຈ່າຍຄ່າກວດໂດຍໃຊ້ CT scan ນັ້ນ ເພາະວ່າມັນແພງຫລາຍ ແຕ່ວ່າໂຮງໝໍບາງແຫ່ງ ໄດ້ເລີ້ມຫລຸດລາຄາຄ່າກວດ CT scan ລົງແລ້ວ ເພື່ອຊຸກຍູ້ໃຫ້ພວກຄົນສູບຢາທັງຫລາຍເຂົ້າໄປກວດ ເຊ່ນນາງ ແລສລີ ກຣາຍຊິງ (Leslie Greissing) ທີ່ເວົ້າວ່າລາວດີໃຈຫລາຍ ທີ່ລາວໄດ້ໄປເຮັດ CT scan ນາງກ່າວ ວ່າ: ຍ້ອນວ່າອຸປະກອນການກວດ CT scan ບໍ່ມີໄວ້ຮັບໃຊ້ຢ່າງກວ້າງ ຂວາງ ຢູ່ໃນຫລາຍຂົງ ເຂດຂອງໂລກ ດຣ ເບີກຈຶ່ງແນະນໍາວ່າ ວິທີ ທີ່ດີທີ່ສຸດເພື່ອປ້ອງກັນໂຣກມະເຮັງປອດ ທີ່ ເຮັດໄດ້ງ່າຍໆນັ້ນກໍຄືວ່າ ບໍ່ຕ້ອງສູບຢາ ແຕ່ຖ້າຫາກວ່າທ່ານສູບຢາຢູ່ແລ້ວ ກໍໃຫ້ເຊົາສາ